מיאו, חתולה | צילום: סרגיי סטרודובצב חברתי הטובה קברה השבוע את החתול שלה. כלומר, מישהו קבר אותו. לא היא. הם מצדם הציעו לה בבית החולים לחיות שתערוך לו איזה סוג של לוויה, עם מצבה וכאלה, אבל היא העדיפה להניח להם לטפל בזה, וללכת להתאבל על החתול שאהבה בדרכים קצת פחות סטיבן-קינגיות. הרעיון של בית קברות לחתולים מתים נשמע גם ככה מאוד מזעזע, ואם אין לה כוונה לפקוד את הקבר מדי שנה כמו אם שכולה, חבל להעמיד למבחן את האופציה שנשמותיהן האבודות של כל חיות המחמד מתעוררות בלילה, יוצאות מהקברים שלהן ואוכלות ילדים.